CELEX: 62016CA0518
Language: sk
Date: 2018-02-28 00:00:00
Title: Vec C-518/16: Rozsudok Súdneho dvora (prvá komora) z 28. februára 2018 (návrh na začatie prejudiciálneho konania, ktorý podal Sofijski gradski săd – Bulharsko) – „ZPT“ AD/Narodno sabranie na Republika Bălgaria, Vărchoven administrativen săd, Nacionalnata agencija za prichodite (Návrh na začatie prejudiciálneho konania — Štátna pomoc — Nariadenie (ES) č. 1998/2006 — Článok 35 ZFEÚ — Pomoc de minimis vo forme daňovej úľavy — Vnútroštátna právna úprava, ktorá vylučuje túto daňovú výhodu pri investíciách do výroby výrobkov určených na vývoz)

23.4.2018   
            
            
               SK
            
            
               Úradný vestník Európskej únie
            
            
               C 142/7
            
         Rozsudok Súdneho dvora (prvá komora) z 28. februára 2018 (návrh na začatie prejudiciálneho konania, ktorý podal Sofijski gradski săd – Bulharsko) – „ZPT“ AD/Narodno sabranie na Republika Bălgaria, Vărchoven administrativen săd, Nacionalnata agencija za prichodite
   (Vec C-518/16) (1)
   
   ((Návrh na začatie prejudiciálneho konania - Štátna pomoc - Nariadenie (ES) č. 1998/2006 - Článok 35 ZFEÚ - Pomoc de minimis vo forme daňovej úľavy - Vnútroštátna právna úprava, ktorá vylučuje túto daňovú výhodu pri investíciách do výroby výrobkov určených na vývoz))
   (2018/C 142/10)
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Sofijski gradski săd
   
      Účastníci konania pred vnútroštátnym súdom
   
   
      Žalobkyňa:„ZPT“ AD
   
      Žalovaní: Narodno sabranie na Republika Bălgaria, Vărchoven administrativen săd, Nacionalnata agencija za prichodite
   
      Výrok rozsudku
   
   
               1.
            
            
               Preskúmanie tretej časti tretej otázky neodhalilo žiadnu skutočnosť, ktorá by mohla mať vplyv na platnosť článku 1 ods. 1 písm. d) nariadenia Komisie (ES) č. 1998/2006 z 15. decembra 2006 o uplatňovaní článkov [107 a 108 ZFEÚ] na pomoc de minimis.
            
         
               2.
            
            
               Článok 1 ods. 1 písm. d) nariadenia č. 1998/2006 sa má vykladať v tom zmysle, že nebráni ustanoveniam vnútroštátneho práva, ako sú ustanovenia, ktorých sa týka konanie vo veci samej, ktoré vylučujú z daňovej výhody, ktorú predstavuje pomoc de minimis, investície do majetku určeného na činnosti spojené s vývozom.
            
         
      (1)  Ú. v. EÚ C 462, 12.12.2016.